Απόφαση αριθ. 1/2001 της Μεικτής Επιτροπής ΕΚ-ΕΖΕΣ "κοινή διαμετακόμιση"

της 7ης Ιουνίου 2001

για την τροποποίηση της σύμβασης της 20ής Μαΐου 1987 για το κοινό καθεστώς κοινής διαμετακόμισης

(2001/472/ΕΚ)

Η ΜΕΙΚΤΗ ΕΠΙΤΡΟΠΗ,

Έχοντας υπόψη τη σύμβαση της 20ής Μαΐου 1987 για το κοινό καθεστώς κοινής διαμετακόμισης(1), και ιδίως το άρθρο 15 παράγραφος 3 στοιχείο α),

Εκτιμώντας τα ακόλουθα:

(1) Το νομικό πλαίσιο του μηχανογραφημένου συστήματος διαμετακόμισης πρέπει νο αναπτυχθεί περαιτέρω, να συμπληρωθεί και, ενδεχομένως, να αναπροσαρμοστεί ώστε να εξασφαλιστεί η ομοιογενής και αξιόπιστη λειτουργία του πλήρως μηχανογραφημένου καθεστώτος διαμετακόμισης.

(2) Η ανταλλαγή πληροφοριών μεταξύ των αρμοδίων αρχών στα τελωνεία αναχώρησης και στα τελωνεία διέλευσης με τη χρήση τεχνολογιών πληροφοριών και δικτύων υπολογιστών θα επιτρέψει αποτελεσματικότερο έλεγχο των πράξεων διαμετακόμισης, ενώ συγχρόνως θο απαλλάξει τους μεταφορείς από τη διατύπωση της υποβολής δελτίου διέλευσης σε κάθε τελωνείο διέλευσης.

(3) Για την παρακολούθηση της χρησιμοποίησης της συνολικής εγγύησης και της απαλλαγής από την υποχρέωση σύστασης εγγύησης είναι απαραίτητο να καθοριστεί το εικαζόμενο ποσό δασμών και λοιπών επιβαρύνσεων σχετικά με κάθε πράξη διαμετακόμισης, όταν τα στοιχεία που απαιτούνται για τον υπολογισμό αυτό δεν είναι διαθέσιμα. Εντούτοις, οι αρμόδιες αρχές μπορούν να εκτιμούν διαφορετικό ποσό βάσει των λοιπών πληροφοριών που ενδέχεται vα γνωρίζουν.

(4) Στην περίπτωση εγγυήσεων που ελέγχονται από το μηχανογραφημένο σύστημα διαμετακόμισης, η υποβολή έντυπων πράξεων εγγύησης στο τελωνείο αναχώρησης μπορεί να καταργηθεί.

(5) Για το μηχανογραφημένο έλεγχο της μεμονωμένης εγγύησης με τίτλους, είναι σκόπιμο να επιβληθεί στον τριτεγγυητή η υποχρέωση προσκόμισης στο τελωνείο εγγύησης όλων των στοιχείων που απαιτούνται για τους τίτλους που έχουν εκδοθεί.

(6) Για να μπορέσουν οι αρμόδιες αρχές και οι οικονομικοί φορείς να αντλήσουν όσο το δυνατό περισσότερα οφέλη από το μηχανογραφημένο σύστημα διαμετακόμισης, είναι σκόπιμο να επεκταθεί και στον εγκεκριμένο παραλήπτη η υποχρέωση ανταλλαγής πληροφοριών με το τελωνείο προορισμού με τη χρήση ηλεκτρονικών μέσων.

(7) Η χρησιμοποίηση του μηχανογραφημένου συστήματος θα επιτρέψει να μειωθούν αισθητά οι καθυστερήσεις που σημειώνονται για την έναρξη της διαδικασίας έρευνας.

(8) Η πρόσβαση στα ηλεκτρονικά δεδομένα διαμετακόμισης θα διευκολυνθεί με την εκτύπωση του αριθμού αναφοράς κίνησης των εμπορευμάτων (MRN) υπό μορφή ενός προτύπου γραμμικού κώδικα στο συνοδευτικό έγγραφο διαμετακόμισης, γεγονός που θα καταστήσει τη διαδικασία γρηγορότερη και αποτελεσματικότερη,

ΑΠΟΦΑΣΙΖΕΙ:

Άρθρο 1

Το προσάρτημα Ι τροποποιείται σύμφωνα με το παράρτημα Α της παρούσας απόφασης.

Άρθρο 2

Το προσάρτημα ΙΙΙ τροποποιείται σύμφωνα με το παράρτημα Β της παρούσας απόφασης.

Άρθρο 3

1. Η παρούσα απόφαση αρχίζει να ισχύει την ημερομηνία της έκδοσής της.

2. Εφαρμόζεται από την 1η Ιουλίου 2001.

3. Κάθε άδεια που χορηγεί το καθεστώς εγκεκριμένου παραλήπτη πρέπει να είναι σύμφωνη με το άρθρο 74α του προσαρτήματος Ι έως την ημερομηνία που θα αποφασίσουν οι αρμόδιες αρχές και, το αργότερο, μέχρι τις 31 Μαρτίου 2004.

Πριν από την 1η Ιανουαρίου 2004, η Μεικτή Επιτροπή θα εκτιμήσει την εφαρμογή του άρθρου 74α σε σχέση με το κεφάλαιο VII του τίτλου ΙΙ του προσαρτήματος Ι. Αυτή η εκτίμηση θα βασισθεί σε έκθεση της Επιτροπής που θα συνταχθεί βάσει στοιχείων που θα αποστείλουν οι χώρες. Η Μεικτή Επιτροπή μπορεί να αποφασίσει σε αυτή τη βάση εάν και υπό ποιες προϋποθέσεις είναι απαραίτητη μια αναβολή από την ημερομηνία που αναφέρεται στο πρώτο εδάφιο.

Senohraby, 7 Ιουνίου 2001.

Για τη Μεικτή Επιτροπή

Ο Πρόεδρος

Vendulka Holá

(1) ΕΕ L 226 της 13.8.1987, σ. 2.

ΠΑΡΑΡΤΗΜΑ Α

Το προσάρτημα Ι τροποποιείται ως εξής:

1. Στο άρθρο 13 παράγραφος 1 προστίθεται το ακόλουθο εδάφιο: "Εντούτοις, όταν το τελωνείο εγγύησης και το τελωνείο αναχώρησης ανταλλάσσουν στοιχεία σχετικά με την εγγύηση με τη χρήση τεχνολογιών πληροφοριών και δικτύων υπολογιστών, το τελωνείο εγγύησης φυλάσσει το πρωτότυπο της πράξης εγγύησης και δεν υποβάλλεται έντυπο αντίγραφο στο τελωνείο αναχώρησης."

2. Στο άρθρο 14 προστίθεται η ακόλουθη παράγραφος: "3α. Όταν το τελωνείο εγγύησης και τα τελωνεία αναχώρησης ανταλλάσσουν στοιχεία σχετικά με την εγγύηση με τη χρήση τεχνολογιών πληροφοριών και δικτύων υπολογιστών, ο τριτεγγυητής παρέχει στο τελωνείο εγγύησης όλες τις αναγκαίες λεπτομέρειες σχετικά με τους τίτλους μεμονωμένης εγγύησης που έχει εκδώσει, σύμφωνα με τους όρους που προβλέπουν οι αρμόδιες αρχές."

3. Στο άρθρο 32 η παράγραφος 2 αντικαθίσταται από το ακόλουθο κείμενο: "2. Ο μεταφορέας υποβάλλει, σε κάθε τελωνείο διέλευσης προς φύλαξη, δελτίο διέλευσης που συντάσσεται σε έντυπο σύμφωνο με το υπόδειγμα του προσαρτήματος ΙΙΙ. Εντούτοις, όταν το τελωνείο αναχώρησης και το τελωνείο διέλευσης ανταλλάσσουν δεδομένα διέλευσης με τη χρήση τεχνολογιών πληροφοριών και δικτύων υπολογιστών, δεν υποβάλλεται δελτίο διέλευσης."

4. Στο άρθρο 39 προστίθεται η ακόλουθη παράγραφος: "1α. Όταν εφαρμόζονται οι διατάξεις του κεφαλαίου VII του τίτλου ΙΙ και οι αρμόδιες αρχές της χώρας αναχώρησης δεν έχουν λάβει το μήνυμα "γνωστοποίηση άφιξης" εντός της προθεσμίας προσκόμισης των εμπορευμάτων στο τελωνείο προορισμού, οι εν λόγω αρχές ενημερώνουν σχετικά τον κύριο υπόχρεο και τον καλούν να υποβάλει την απόδειξη για τη λήξη του καθεστώτος."

5. Στο άρθρο 40 παράγραφος 1 προστίθεται το ακόλουθο εδάφιο: "Όταν εφαρμόζονται οι διατάξεις του κεφαλαίου VII του τίτλου ΙΙ, οι αρμόδιες αρχές κινούν επίσης τη διαδικασία έρευνας αμέσως, κάθε φορά που δεν λαμβάνουν το μήνυμα "γνωστοποίηση άφιξης" εντός της προθεσμίας προσκόμισης των εμπορευμάτων στο τελωνείο προορισμού, ή το μήνυμα "αποτελέσματα του ελέγχου" εντός έξι ημερών από τη λήψη του μηνύματος "γνωστοποίηση άφιξης"."

6. Παρεμβάλλεται το ακόλουθο άρθρο: "Εγγύηση

Άρθρο 44α

Όταν το τελωνείο εγγύησης και το τελωνείο αναχώρησης βρiσκονται σε διαφορετικές χώρες, τα μηνύματα που χρησιμοποιούνται για την ανταλλαγή στοιχείων σχετικών με την εγγύηση είναι σύμφωνα με τη δομή και τα χαρακτηριστικά που καθορίζουν από κοινού τα συμβαλλόμενα μέρη."

7. Το άρθρο 45 αντικαθίσταται από το ακόλουθο κείμενο: "Γνωστοποίηση αναμενόμενης άφιξης και γνωστοποίηση αναμενόμενης διέλευσης

Άρθρο 45

Κατά την παραλαβή των εμπορευμάτων, το τελωνείο αναχώρησης ενημερώνει το δηλωθέν τελωνείο προορισμού για την πράξη κοινής διαμετακόμισης με το μήνυμα "γνωστοποίηση αναμενόμενης άφιξης" και κάθε δηλωθέν τελωνείο διέλευσης με το μήνυμα γνωστοποίηση αναμενόμενης διέλευσης. Τα εν λόγω μηνύματα καταρτίζονται βάσει στοιχείων, διορθωμένων κατά περίπτωση, που περιέχονται στη δήλωση διαμετακόμισης και πρέπει να συμπληρώνονται δεόντως. Τα μηνύματα αυτά είναι σύμφωνα με τη δομή και τα χαρακτηριστικά που καθορίζουν από κοινού τα συμβαλλόμενα μέρη."

8. Παρεμβάλλεται το ακόλουθο άρθρο: "Γνωστοποίηση διέλευσης των συνόρων

Άρθρο 45α

Το τελωνείο διέλευσης καταγράφει τη διέλευση βάσει του μηνύματος γνωστοποίηση αναμενόμενης διέλευσης που αποστέλλει το τελωνείο αναχώρησης. Οι τυχόν έλεγχοι των εμπορευμάτων διενεργούνται βάσει του μηνύματος αυτού. Η διέλευση κοινοποιείται στο τελωνείο αναχώρησης με το μήνυμα γνωστοποίηση διέλεύσης των συνόρων. Το μήνυμα αυτό είναι σύμφωνο με τη δομή και τα χαρακτηριστικά που καθορίζουν από κοινού τα συμβαλλόμενα μέρη."

9. Στο άρθρο 56 παράγραφος 1 προστίθεται το ακόλουθο εδάφιο: "Για την εφαρμογή του πρώτου εδαφίου, πραγματοποιείται υπολογισμός του ποσού της οφειλής που ενδέχεται να γεννηθεί για κάθε πράξη διαμετακόμισης. Όταν τα απαραίτητα στοιχεία δεν εiναι διαθέσιμα, θεωρείται ότι το ποσό ανέρχεται σε 7000 ευρώ, εκτός αν, βάσει των στοιχείων που είναι γνωστά στις αρμόδιες αρχές, προκύπτει διαφορετικό ποσό."

10. Στο άρθρο 60 παράγραφος 2 προστίθεται το ακόλουθο εδάφιο: "Εντούτοις, όταν το τελωνείο εγγύησης και το τελωνείο αναχώρησης ανταλλάσσουν στοιχεία σχετικά με την εγγύηση με τη χρήση τεχνολογιών πληροφοριών και δικτύων υπολογιστών, δεν υποβάλλεται πιστοποιητικό στο τελωνείο αναχώρησης."

11. Το άρθρο 74 παράγραφος 1 στοιχείο β) αντικαθίσταται από το ακόλουθο κείμενο: "β) να αποστέλλει, χωρίς καθυστέρηση, στο τελωνείο προορισμού τα αντίτυπα αριθ. 4 και αριθ. 5 της δήλωσης διαμετακόμισης που συνοδεύουν τα εν λόγω εμπορεύματα, αναφέροντας, εκτός εάν τα στοιχεία αυτά έχουν κοινοποιηθεί ηλεκτρονικώς, την ημερομηνία άφιξης και την κατάσταση των μολυβδοσφραγίδων που έχουν ενδεχομένως τεθεί."

12. Παρεμβάλλεται το ακόλουθο άρθρο: "Εγκεκριμένοι παραλήπτες, όταν εφαρμόζεται το κεφάλαιο VII του τίτλου ΙΙ

Άρθρο 74α

1. Όταν το τελωνείο προορισμού εφαρμόζει τις διατάξεις του κεφαλαίου VII του τίτλου ΙΙ, το καθεστώς του εγκεκριμένου παραλήπτη μπορεί να χορηγείται σε πρόσωπα τα οποία πληρούν τους όρους του άρθρου 49 και, επιπλέον, χρησιμοποιούν τεχνική επεξεργασίας στοιχείων για να επικοινωνούν με τις αρμόδιες αρχές.

2. Ο εγκεκριμένος παραλήπτης ενημερώνει το τελωνείο προορισμού σχετικά με την άφιξη των εμπορευμάτων πριν από την εκφόρτωση.

3. Η άδεια αναφέρει, ειδικότερα, τον τρόπο και την προθεσμία λήψεως από τον εγκεκριμένο παραλήπτη του μηνύματος γνωστοποίηση αναμενόμενης άφιξης που αποστέλλει το τελωνείο προορισμού, με σκοπό την εφαρμογή, τηρουμένων των αναλογιών, του άρθρου 47."

13. Στο Παράρτημα IV σημείο 3, η δεύτερη περίπτωση αντικαθίσταται από το ακόλουθο κείμενο: "- εξαιρουμένων των περιπτώσεων στις οποίες το τελωνείο εγγύησης και το τελωνείο αναχώρησης ανταλλάσσουν στοιχεία σχετικά με την εγγύηση με τη χρήση τεχνολογιών πληροφοριών και δικτύων υπολογιστών, η εν λόγω μεμονωμένη εγγύηση μπορεί να χρησιμοποιηθεί μόνο στο τελωνείο αναχώρησης που καθορίζεται στην πράξη εγγύησης.".

ΠΑΡΑΡΤΗΜΑ Β

Το προσάρτημα ΙΙΙ τροποποιείται ως εξής:

1. Στο παράρτημα Α9 θέση 52, στη στήλη "Άλλα στοιχεία", όσον αφορά τον κωδικό 2, παρεμβάλλεται το ακόλουθο κείμενο: "- στοιχεία της πράξης σύστασης της εγγύησης

- τελωνείο εγγύησης."

2. Στο παράρτημα Δ1 τίτλος ΙΙ στοιχείο Β, στο τέλος του επεξηγηματικού κειμένου που αφορά την ομάδα στοιχείων "ΑΝΑΦΟΡΑ ΣΤΗΝ ΕΓΓΥΗΣΗ" υπό το χαρακτηριστικό "GRN", παρεμβάλλεται το ακόλουθο κείμενο: "Ο αριθμός αναφοράς της εγγύησης (GRN) χορηγείται από το τελωνείο εγγύησης με σκοπό την αναγνώριση κάθε μεμονωμένης εγγύησης και έχει την ακόλουθη δομή:

>ΘΕΣΗ ΠΙΝΑΚΑ>

Τα πεδία 1 και 2 συμπληρώνονται όπως επεξηγείται ανωτέρω.

Το πεδίο 3 πρέπει να συμπληρώνεται με μοναδικό κωδικό αναγνώρισης ανά έτος και χώρα για την αποδοχή της εγγύησης που χορηγείται από το τελωνείο εγγύησης. Οι εθνικές διοικήσεις που επιθυμούν να συμπεριλάβουν τον αριθμό αναφοράς του τελωνείου εγγύησης στον GRN, μπορούν να χρησιμοποιούν προς τούτο έως έξι από τους πρώτους χαρακτήρες του κωδικού.

Το πεδίο 4 πρέπει να συμπληρώνεται με τιμή που χρησιμεύει ως ψηφίο ελέγχου για τα πεδία 1 έως 3 του GRN. Το πεδίο αυτό επιτρέπει τον εντοπισμό σφάλματος κατά την καταχώρηση των πρώτων τεσσάρων πεδίων του GRN.

Το πεδίο 5 χρησιμοποιείται μόνο όταν ο GRN αναφέρεται σε πράξη μεμονωμένης εγγύησης με τίτλους που είναι καταχωρημένη στο μηχανογραφημένο σύστημα διαμετακόμισης. Στην περίπτωση αυτή, το πεδίο συμπληρώνεται με τον κωδικό αναγνώρισης τίτλου."

3. Στο παράρτημα Δ1 τίτλος ΙΙ στοιχείο Β, το επεξηγηματικό κείμενο της ομάδας στοιχείων "ΑΝΑΦΟΡΑ ΣΤΗΝ ΕΓΓΥΗΣΗ" αντικαθίσταται από το ακόλουθο κείμενο: "Αριθμός: 99

Αυτή η ομάδα στοιχείων χρησιμοποιείται όταν το χαρακτηριστικό "Είδος εγγύησης" περιέχει τον κωδικό "0", "1", "2", "4" ή "9"."

4. Στο παράρτημα Δ1 τίτλος ΙΙ στοιχείο Β, το επεξηγηματικό κείμενο του χαρακτηριστικού "GRN" αντικαθίσταται από το ακόλουθο κείμενο: "Είδος/μήκος: an24

Το χαρακτηριστικό αυτό χρησιμοποιείται για την ενσωμάτωση του αριθμού αναφοράς της εγγύησης (GRN) όταν το χαρακτηριστικό "Είδος εγγύησης" περιέχει τον κωδικό "0", "1", "2", "4" ή "9". Στην περίπτωση αυτή, το χαρακτηριστικό "Άλλα στοιχεία αναφοράς για την εγγύηση" δεν μπορεί να χρησιμοποιηθεί."

5. Στο παράρτημα Δ1 τίτλος ΙΙ στοιχείο Β, το επεξηγηματικό κείμενο του χαρακτηριστικού "Άλλα στοιχεία αναφοράς στην εγγύηση" αντικαθίσταται από το ακόλουθο κείμενο: "Είδος/μήκος: an35

Το χαρακτηριστικό αυτό χρησιμοποιείται όταν το χαρακτηριστικό "Eίδος εγγύησης" περιέχει κωδικούς άλλους από τους "0", "1", "2", "4" ή "9". Στην περίπτωση αυτή, το χαρακτηριστικό "GRN" δεν μπορεί να χρησιμοποιηθεί."

6. Στο παράρτημα Δ1 τίτλος ΙΙ στοιχείο Β, στην ομάδα στοιχείων "ΑΝΑΦΟΡΑ ΣΤΗΝ ΕΓΓΥΗΣΗ", το επεξηγηματικό κείμενο που αφορά το χαρακτηριστικό "κωδικός πρόσβασης" αντικαθίσταται από το ακόλουθο κείμενο: "Είδος/μήκος: an4

Το χαρακτηριστικό αυτό χρησιμοποιείται όταν χρησιμοποιείται και το χαρακτηριστικό "GRΝ"· διαφορετικά, οι χώρες χρησιμοποιούν αυτό το χαρακτηριστικό προαιρετικά. Αναλόγως του είδους της εγγύησης, εκδίδεται από το τελωνείο εγγύησης, από τον τριτεγγυητή ή από τον κύριο υπόχρεο και χρησιμοποιείται για τη διασφάλιση μιας συγκεκριμένης εγγύησης."

7. Στο παράρτημα Δ4 στοιχείο Α πρώτο εδάφιο παρεμβάλλεται η ακόλουθη πρόταση: "Ο αριθμός MRN εκτυπώνεται επίσης υπό μορφή γραμμικού κώδικα με τη χρήση του πρότυπου "κώδικα 128" σύνολο χαρακτήρων "Β"."